kardosdrur/scandi-wiki huggingface dataset:
Præsidentvalget i USA 1964

Præsidentvalget i USA 1964 var det 45. præsidentvalg i USA's historie.

Valget blev afholdt den 3. november 1964. Den siddende amerikanske præsident Lyndon B. Johnson slog hans republikanske modkandidat Barry Goldwater. Med 61,1% af stemmerne vandt Johnson den største sejr nogensinde siden det stort set ubestridte valg i 1820.

Johnson overtog præsidentembedet efter hans forgænger John F. Kennedys blev myrdet i Dallas, Texas den 22. november 1963

Mens præsidentens valgkamp støttede sig op af hans gennemførelse af Borgerrettighedsloven af 1964 (the Civil Rights Act of 1964), og en række tiltag mod fattigdom i USA, kollektivt kendt som 'the Great Society', støttede Goldwater lav-skat, mindre regering idéen.

Selvom Goldwater støttede tidligere forsøg på at vedtage Borgerrettighedsloven i 1957 og 1960 og sågar den 24th Amendment der ulovliggjorde kopskat, modsatte han sig Borgerrettighedsloven af 1964. Det gjorde han fordi han følte afsnit 2 overtrådte individuel frihed og staternes retligheder.

Lyndon B. Johnson vandt 44 stater og Washington D.C., som ved dette valg afgav 3 valgmænd. Det var første gang at Washington D.C. gav valgmænd ved et valg. Forbundshovedstaden havde fået tildelt 3 valgmænd i valgmandskollegiet, efter vedtagelsen af den 25th Amendment til den amerikanske forfatning den 29. marts 1961. Distriktet fik valgmænd som om det var en stat, for at borgere i Washington D.C. også havde stemmeret til præsidentvalgene. Dog kunne distriktet aldrig få flere valgmænd end den mindst folkerige stat.

1964
USA 1964
Dumbo (film fra 2019)

Dumbo var en amerikansk live-actionfilm fra 2019 som er instrueret af Tim Burton. Filmen er baseret på den originale tegnefilm Dumbo fra 1941.

Handling

Medvirkende 
Colin Farrell som Holt Farrier
Eva Green som Colette
Danny DeVito som Maximilian "Max" Medici
Michael Keaton som V.A. Vandemere
Alan Arkin som J. Griffin Remington
Edd Osmond som Dumbo
Nico Parker som Milly Farrier
Finley Hobbins som Joe Farrier

Danske stemmer 
Torben Sekov som Baritone Bates
Danica Curcic som Colette Marchant	
Allan Klie som Hans Brugelbecker
Morten Hemmingsen som  Holt Farrier
Ernesto Piga Carbone som Ivan Den Mageløse
Claus Bue som J. Griffin Remington
Melvin Pedersen som Joe Farrier
Natalie Madueño som Katarina Den Største
Torben Zeller som Max Medici
Rose-Maria Kjær-Westermann som Milly Farrier
Mette Dahl Trudslev som Miss Atlantis
Paul Hüttel som Pramesh Singh
Joen Højerslev som Puck
Kasper Leisner som Rongo
Lars Ranthe som  Rufus Sorghum
Jens Jacob Tychsen som Skellig
Morten Suurballe som Sotheby
Peter Røschke som Spiros
Elias Strube som Thomas 
Kristian Boland som V.A. Vandevere
Pauline Rehné som Verna

Store ændringer fra tegnefilm 
 Musen Timothy havde ikke en stor rolle i filmen, han vises kun to birolle i den første og slutning.
 I filmen blev Fru Jumbo meget vred, fordi Rufus sagde de flok driller ham.
 I den gammel version blev hun bare sendt i buret fordi de tror hun var voldelige. I den nye blev hun bare sendt væk, til en anden sted.
 Dumbo fik ikke hjælp af musen, men fik hjælp af børnen og Holt.
 Kragerne vises ikke i filmen. 
 Ringmaster var faktis ung i den orginale version.
 Elefanter fra orginal version vises ikke i starten, men de vises i slutning i jungle.

 I den orginal version, Dumbo kunne ikke lave lyd. I den nye version, kunne han lave lyd.

 Holt erstatte Timothy.

 I filmen så fortalte Milly at fjer er ikke magisk.

Kilder

Eksterne henvisninger 
 

Amerikanske film fra 2019
Film instrueret af Tim Burton
Fantasyfilm fra USA
Engelsksprogede film
Familiefilm fra USA
Opinionsdynamik

Opinionsdynamik er det kvantitative studie af udviklingen i holdninger i en befolkning.

En simpel model inden for opinionsdynamik er Sznajd-modellen, hvor hvert individ kan have én af to holdninger til et emne, og hvor enighed eller uenighed spreder sig i befolkningen.

Kildehenvisninger

Yderligere litteratur 
 Xie, Ziping; Song, Xiao og Li, Qiyuan. A Review of Opinion Dynamics, Springer 2016, Singapore. DOI: 10.1007/978-981-10-2672-0_36.

Sociofysik
USA's andendame

USA's andenægtefælle (Second Spouse of the United States forkortet SSOTUS), bedre kendt som USA's andendame (Second Lady of the United States forkortet SLOTUS) eller USA's andenherre (Second Gentleman of the United States forkortet SGOTUS), er den uformelle titel på vicepræsidenten af USA's ægtefælle.

Det står i kontrast til førstedamen af USA. Titlen af andendame- eller mand bliver ikke brugt særlig ofte. Begrebet blev første gang brugt af Jennie Tuttle Hobart - som var gift med vicepræsident Garret Hobart (1897-1899) - til at referere til sig selv.

Senere, forsvandt titlen igen, men blev genoplivet i 1980'erne. I løbet af 1990'erne gik man igen væk fra titlen til fordel for at bruge "vicepræsidentens kone", men blev så igen genoprettet under Obamas præsidentperiode.

Titlen blev fortsat brugt af præsident Trump selvom Trump 6 måneder inde i sin præsidentperiode sagde at han aldrig havde hørt om ordet.

15 andendamer er senere blevet førstedamer af USA idet deres ægtefæller blev valgt som præsidenter. Den første til at gøre dette var Abigail Adams, hustru til John Adams som var den første vicepræsident af USA fra 1789-97 og den anden præsident fra 1797-1801. Den sidste til at gøre dette var Jill Biden som er gift med Joe Biden, USA's 47. vicepræsident og 46. præsident.

Tidligere andendame Jill Biden bliver den næste i rækken som både bliver første- og andendame, når hendes mand Joe Biden bliver taget i ed som USA's 46. præsident i januar 2021.

Den 20. januar 2021 blev Doug Emhoff den første andenherre af USA i det hans kone Kamala Harris blev den første kvindelige vicepræsident i amerikansk historie. Ligeledes blev han den første mandlige ægtefælle til enten en amerikansk præsident eller vicepræsident.

Andendame
Douglas Emhoff

Douglas Emhoff (født 13 oktober 1964) er en amerikansk advokat og ægtemand til den amerikanske senator og vicepræsident Kamala Harris. Den 20. januar 2021 blev han den første andenherre af USA idet hans kone blev taget i ed som USA's 49. vicepræsident.

Advokater fra USA
Shinji Ikari

er hovedpersonen i den japanske Neon Genesis Evangelion-franchise. I animeserien af samme navn er han en ung mand, der blev efterladt af sin far,men som senere vil have ham til at flyve en mecha kaldet Evangelion Unit 01 for at beskytte byen Tokyo-3 mod de såkaldte engle, der truer med at udslette menneskeheden. Shinji optræder desuden i franchisens forskellige animefilm, videospil og mangaserier.

Instruktøren Hideaki Anno skabte Shinji som et billede på ham selv, der reflekterede han fireårige depression efter premieren på hans tidligere animeserie Nadia: The Secret of Blue Water. Shinjis usikkerhed og pinsler udforskes gennem en strøm af bevidsthed og indre monologer, med afsnit der fokuserer på hans introspektion. Anno benyttede psykoanalytiske teorier til hans karakterisering, herunder Sigmund Freuds psykoseksuelle faser. Anno opkaldte Shinji efter to af hans venner, herunder animatoren Shinji Higuchi, mens efternavnet Ikari betyder skibsanker. Hans udseende blev skabt af Sadamoto. Han bliver dubbet af Megumi Ogata på japansk og af Spike Spencer og Casey Mongillo på engelsk.

Figuren har fået en blandet modtagelse i anime- og mangapublikationer. Selvom hans kompleksitet blev rost og generelt anset for at være realistisk, blev han kritiseret for sin usikkerhed og svaghed. Shinjis karakterisering i de forskellige spin-offs og Rebuild of Evangelion-filmene gav dog anledning til mere positive kommentarer om hans mere modige personlighed og tro på sig selv, især i den anden film i sagaen, Evangelion: 2.0 You Can (Not) Advance. Shinji har opnået højre placeringer i popularitetsmålinger og været genstand for videnskabelige undersøgelser. Der er desuden lavet merchandise med ham, herunder actionfigurer og perfumer.

Eksterne henvisninger 

Anime- og mangafigurer
Frekvensplan

En båndplan eller frekvensplan er en plan over et bestemt frekvensbånd af radiofrekvenser, som er en del af det elektromagnetiske spektrum. Hver frekvensplan definerer et frekvensinterval som omfattes, hvilke radiokanaler som defineres - og hvad som kan anvendes på disse kanaler.  Typiske definitioner som indeholdes i en frekvensplan er:
nummerering – hvilke kanalnumre eller kanalbogstaver (hvis nogen) som benævnes
centerfrekvenser – hvor stor afstand der skal være mellem bærebølgerne for hver kanal
båndbredde og/eller maksimalt frekvenssving – hvor bred hver kanal kan være
spektralmaske – hvor meget uønskede signaler vil blive dæmpet som funktion af frekvensafstand
modulation – hvilken type vil blive anvendt eller er tilladt
indhold – hvilke typer af information er tilladt, såsom audio eller video, analog eller digital
licensering – hvordan er proceduren for kunne opnå en frekvenstilladelse

De aktuelle bemyndigede frekvensplaner er defineret af ITU og de lokale lovgivende myndigheder såsom den danske telemyndighed (fra 2015 Energistyrelsen) - og Federal Communications Commission (FCC) i USA.

Amatørradio 
Frekvensplaner for amatørradio bliver internationalt håndteret af International Amateur Radio Union (IARU). Disse frekvensplaner er anbefalinger og ikke lovgivning. En frekvensplan beskriver hvilke dele af radioamatørbåndet kan anvendes til hvilke modulationsarter og maksimal anvendt båndbredde.

Se også
AM-radio
FM-radio
Frekvensallokering
Amatørradio
Radioudsendelse

Referencer

Eksterne henvisninger 
 iaru-r1.org: IARU-båndplaner for ITU region 1 (incl. Europa og Danmark) 
 På dansk:
 EDR: edr.dk HF båndplan 
 vushf.dk: Båndplaner 

Amatørradio
Radioteknik
Spike-protein

Spike-protein eller bare Spike (tidligere kaldt S-protein eller peplomer) er et glykoprotein der findes som fremspring () på overfladen af mange virus specielt på HIV og coronavirus. Der er omkring 26 Spike-molekyler på et corona-virion.

Coronavirus’ Spike 

Spike-proteinet er en trimer bestående af tre ens sammensnoede spike-underenheder, der hver i coronavirus kan have fra 1160 til 1400 aminosyrer afhængig af hvilken variant der er tale om. Som andre membranproteiner er det også glykosyleret

Spike-proteinet bruges når virussen trænger ind i en celle. En del af proteinet (S1) bindes til et enzym kaldet ACE2 på overfladen af værtscellen, hvorefter en anden del af proteinet (S2) vil få virussets membrankappe til at smelte sammen med værtscellens cellemembran.

Efter en COVID-19-infektion hos mennesker dannes der antistoffer over for SARS-CoV-2-virussets spike-protein. De vacciner for COVID-19 som er under udvikling, er rettet mod proteinet, og ændringer i det vil kunne påvirke kommende vacciners effektivitet.

Mutanter og varianter 

Ligesom andre virus og levende organismer kan alle coronavirus mutere og give anlednng til nye varianter med en eller flere - ofte mange - mutationer i spike-proteinet.

Den danske mutation af SARS-CoV-2-virusset som kendes som cluster 5, har fire ændringer i spike-proteinet. Foreløbige laboratorieforsøg viste at denne virusvariant påvirkes mindre af antistoffer fra mennesker end andre varianter af virusset, men synes at være uddød.

Spike-proteinet bærer mange mutationer af betydning for sygdomsudviklingen. En af de mest persisterende varianter er Omicron-varianten med mere end 40 mutationer over den oprindelige SARS-CoV-2 Spike.

Se også 

 mRNA-vaccine
 Minksagen

Referencer 

Virologi
Proteiner
CNBC

CNBC er en amerikansk nyhedskanal, der ejes af NBCUniversal News Group, en afdeling i NBCUniversal. Begge ejes af Comcast. Hovedkvarteret ligger i Englewood Cliffs, New Jersey, og netværket dækker hovedsageligt nyheder på de amerikanske og internationale finansielle markeder. Ud over nyhedsudsendelser, transmitterer CNBC ligeledes finansielle og forretningsmæssige dokumentarfilm og reality-shows.

CNBC blev grundlagt d. 17. april 1989 som et joint venture mellem NBC og Cablevision og fik dermed navnet Consumer News and Business Channel (CNBC). I 1991 opkøbte CNBC konkurrenten Financial News Network, hvilket øgede dets arbejdsstyrke og distributionsmuligheder. Cablevision solgte sin andel til NBC, hvilket gav NBC fuldt ejerskab.

I 2015 var CNBC tilgængelig for cirka 93,6 mio husholdninger i USA (80.4% af alle husholdninger med TV), og i 2007 blev netværket vurderet til at være fire milliarder dollars værd.

Referencer 

Tv-kanaler fra USA
NBCUniversal
NBC News

NBC News er en amerikansk nyhedsstation ejet af TV-netværket NBC.

Den opererer under NBCUniversal News Group, en underafdeling til NBCUniversal, som er ejet af tele-konglomeratet Comcast. NBCUniversal News Group består også af MSNBC, som er netværkets 24-timers nyhedstjeneste, samt CNBC, der dækker nyheder på de finansielle markeder. NBC News gik i luften 21. februar 1940 og bliver produceret og transmitteret fra NBC's hovedkvarter i 30 Rockefeller Plaza, New York CIty.

Nyhedsstationen sender bl.a. programmer som Dateline NBC, Today, NBC Nightly News (USA's højest rangerede nyhedsudsendelse), samt Meet The Press, den længst kørende TV-serie i USA's historie.

Referencer 

Tv-stationer fra USA
Gammellund Sø

Gammellund Sø (dansk) eller Gammellunder See (tysk) er en 0,242 km2 stor indsø beliggende på den sandede gest mellem landsbyerne Gammellund, Frederikså og Arnholt (Arnskov) i Sydslesvig. Administrativ hører søens sydvestlige bred under Jydbæk, dens sydøstlige under Lyrskov og dens nordøstlige bred under Bollingsted Kommune i den nordtyske deltstat Slesvig-Holsten. I den danske tid lå søen i Michaelis Sogn i Arns Herred (Gottorp Amt, Slesvig). Søen har tilløb fra øst af Rubæk og afløb mod vest til Jydbækken, som senere udmunder i Trenen. Søens maksimale dybde er 3,2 m. Området er landsbrugspræget. Gammellund Sø karakteriseres som en naturlig eutrof sø, den er altså næringsrig og har meget planteplankton, som hæmmer lysetsnedtrængning i vandet. Der kan nævnes vandaks og kransalger. I 2014 blev søen og det tilgrænsende areal på vegne af det slesvig-holstenske miljøministerium udpeget som habitatområde under det fælleseuropæiske Natura 2000-projekt.

Eksterne henvisninger 
Miljøministeriet om Gammellund Sø

Noter 

Søer i Slesvig-Holsten
Karpaterne Nationalpark

Karpaterne Nationalpark ( ) er en nationalpark i Ivano-Frankivsk Oblast, Ukraine. Parken blev etableret den 3. juni 1980 for at beskytte landskaber i Karpaterne. Parkens hovedkvarter er i Jaremtje. Karpaterne Nationalpark var den første nationalpark i Ukraine og en af de største nationalparker i landet.

Topografi 
Parkens område deles mellem distrikterne Nadvirna Raion og Verkhovyna Raion i den sydvestlige del af Ivano-Frankivsk Oblast ved grænsen til Zakarpattia Oblast. Den har et areal på 515,7 km2 , hvoraf enhver økonomisk aktivitet er forbudt på et areal af 383,4 km2.  Parken ligger i den højeste del af de ukrainske karpater, på de østlige skråninger i afvandingsområderne til   Prut- og Tjeremosj. Prut har sin kilde i parken og det højeste punkt i Ukraine, Mount Hoverla (2.061 moh.), ligger ved parkens grænser. Parkens laveste punkt er omkring 500 moh.

I 1921 blev der i den højeste del af de ukrainske karpater oprettet et naturreservat, der oprindeligt havde et areal på 4,47 km2. I 1968 blev det inkluderet i det nyoprettede Karpatiske Biosfærereservat. Karpatiske Nationale Naturpark blev oprettet i 1980 ved dekret fra Ministerrådet for den ukrainske sovjetiske socialistiske republik og omfattede ca. halvdelen af det område, der tidligere tilhørte den karpatiske statsreservat. Parken er en uafhængig enhed underlagt ministeriet for økologi og naturressourcer i Ukraine.

Økoregion og klima 
Parken ligger i Økoregionen de karpatiske nåletræskove. På grund af sin højde er klimaet i parken subarktisk klima uden tør sæson (Köppen klimaklassificering Subartisk klima (Dfc)). Dette klima er kendetegnet ved milde somre (kun 1-3 måneder over  og kolde, snedækkede vintre (koldeste måned under  ).

Flora og fauna 

Landskabet i parken inkluderer alpine enge og skove. De tre mest almindelige træarter i parken er almindelig ædelgran, europæisk bøg og gran. Huk-vandfaldet, der ligger i parken, er med en højde på 84 moh. det højeste enkeltfalds-vandfald i de ukrainske karpater. Der er to søer der får vand fra af gletsjere.

Offentlig brug 
Området i Karpatiske Nationale Naturpark var historisk beboet af follkegruppen hutsuls og indeholder en række af historiske monumenter og arkitektur, herunder historiske træbygninger. For turister er der 48 vedligeholdte stier (2012) i området.

Kilder og henvisninger 

 

IUCN Kategori II
Karpaterne
Ukraines geografi
Nationalparker i Ukraine
Daniel Levy (fodboldfunktionær)

Daniel Phillip Levy (født 8. februar 1962) er en britisk forretningsmand og nuværende bestyrelsesformand for fodboldklubben Tottenham Hotspur.

Han er født i den engelske by Essex og har læst økonomi på Sidney Sussex College i Cambridge. Han er medstifter af investeringsfirmaet ENIC International Ltd., der i 2001 opkøbte aktiemajoriteten i Tottenham Hotspur, i hvilken forbindelse han overtog posten som bestyrelsesformand i klubben, hvilket gør Levy til den længst siddende bestyrelsesformand i Premier League.

Levy er gift med sin tidligere assistent Tracy Dixon. Sammen har de fire børn.

Kilder og henvisninger 

Erhvervsfolk fra Storbritannien
Zhenetskyi Huk

Zhenetskyi Huk () eller Huk-vandfaldet ligger ved Zhenets-floden ca. 9 km fra landsbyen Tatariv, Nadvirna Raion, Ivano-Frankivsk Oblast i det vestlige Ukraine . Vandfaldet er 15 meter højt . Lokale beboere navngav det Huk på grund af den støj, der høres fra det.

Zhenetskyi Huk ligger i de Østlige Karpater (indre østlige karpater) Karpatiske Nationale Naturpark Gorgany-bjergryggen og på turistruten til bjerget Homiak.

Kilder og henvisninger 

Vandfald
Ukraines geografi
Østkarpaterne
Social status

Social status er et begreb, der beskriver, hvilken værdi ens tilstedeværelse har baseret på faktorer som indkomst, uddannelse, erhverv, magt, slægt m.v.

Status hierarkier er et universelt fænomen, der findes i menneskelige samfund jorden rundt. Fælles for dem er, at de er afhængige af statussymboler som fx ejendele, skønhed, høj uddannelse eller andre velansete træk. Verbal status kan udtrykkes via kontrollerende adfærd, som eksempelvis karisma og dominerende kropssprog.

Man bruger et status hierarki til at allokere ressourcer, fordele lederroller og andre magtpositioner. Når man gør det, retfærdiggør man en ulige fordeling af ressourcer og magt, og støtter en systematisk klasseinddeling.

Kilder og henvisninger 

Socialvidenskabelige begreber
Sociale opdelinger
Livrente

En opsat livsvarig livrente er i pensionsøjemed en opsparingsform, hvor forsikringstager modtager en løbende udbetaling resten af livet fra det aftalte udbetalingstidspunkt. Det er kun muligt at oprette en livrente i pensions- og livsforsikringsselskaber, idet der er tale om en forsikring, hvor ingen parter ved, hvad den samlede udbetaling bliver.

Livrente  i Danmark 

En dansk livrenteordning er fradragsberettiget, ligesom man skal betale personlig indkomstskat af udbetalingerne. Det er muligt at tilknytte en garanti til opsparingen, således at den opsparede værdi bliver udbetalt til de efterladte, hvis forsikringstager dør inden udbetalingstidspunktet. Livrenten er som udgangspunkt ikke sikret ved dødsfald i udbetalingsperioden. Det er dog muligt at tilknytte en garanti, men prisen til denne må maksimalt udgøre 10% af den samlede indbetaling. 

Udbetalinger fra en livrente bliver modregnet i både efterlønnen og folkepensionens pensionstillæg.

Fradragsregler ved en privat livrente 
En privat livrente er fradragsberettiget. 
 Hvis man indbetaler det samme beløb hvert år i minimum ti år, får man fuldt fradrag i alle år uanset, hvor stort et beløb, der indbetales.
 Hvis man indbetaler i mindre end ti år, er der fradrag for 1/10 af den samlede indbetaling fordelt ud over ti år. Dog er der et opfyldningsfradrag på 54.500 kroner (2022), som man kan "runde op til", hvis indbetalingen overstiger dette beløb. F.eks. indbetaler Carsten 100.000 kroner i tre år; altså 300.000 kroner. Han kan højst få fradrag for 54.500 kroner årligt. Derfor får han fradrag for 54.500 kroner per år de første fem år (272.500 kroner) og 27.500kr i sjette år. 
 Hvis nu Carsten indbetalte mindre en opfyldningsfradraget (54.500 kroner), f.eks. 38.000 kroner årligt i tre år - altså 114.000 kroner i alt - vil han maksimalt kunne få fradrag for 38.000 kroner per år.
 Ved indskud gælder samme regel. F.eks. vinder Carsten 450.000 kroner i lotto og indskyder gevinsten på sin livrente. Han kan få fradrag for højst 54.500 kroner per år, indtil hele beløbet er trukket fra. Derfor får han fradrag for 54.500 kroner i otte år (436.000 kroner) og 14.000 kroner i niende år.

Fradragsregler ved en arbejdsgiverbetalt livrente 
Indbetales der til den via et firma, f.eks. i forbindelse med et ansættelsesforhold, er der bortseelsesret, hvilket betyder, at den del, der indbetales, ikke indgår i det skattepligtige indkomst hos forsikringstageren. Det har således samme effekt som et fradrag.

Dispositioner 
Hæves en livrentes værdi før den opnåede pensionsudbetalingsalder, skal der betales 60% i statsafgift af værdien. Derudover vil forsikringsselskabet typisk tage et gebyr for at opgøre og udbetale pensionen i utide.

Er man nået pensionsudbetalingsalderen men ønsker at få liverente udbetalt på én gang som en sum, skal der ligeledes betales 60% i statsafgift. Dog kan den udbetales som en sum til 40% i afgift, hvis den årlige ydelse fra livrenten udgør mindre end 11.400 kroner.

Livrenten kan ikke omlægges til andre pensioner eller skattekoder.
Pension
Forsikring
Aldersopsparing

En livsbetinget livsforsikring (aldersopsparing) er i pensionsøjemed en opsparingsform, der udbetales som en sum på det aftalte udbetalingstidspunkt. Man kan oprette en aldersopsparing i pengeinstitutter og pensionsselskaber. Udbetaling fra en aldersopsparing er skattefri men bliver modregnet i efterlønnen.

Aldersopsparing i Danmark 
Det er i 2022 tilladt at indbetale maksimalt 5.500 kroner, hvis man har mere end fem år til folkepensionsalderen, og maksimalt 54.200 kroner hvis man har mindre end før år til eller har nået folkepensionsalderen. Den oprettes ofte med en garanti tilknyttet opsparingen, således den opsparede værdi udbetales til de efterladte, hvis opspareren dør før den udbetales. Man kan indbetale til en aldersopsparing op til 20 år efter pensionsudbetalingsalderen, ligesom den senest skal udbetales 20 år efter pensionsudbetalingsalderen. En aldersopsparing kan omdannes til en ratepensioneller en livrente.

Dispositioner 
Såfremt man ønsker den udbetalt før pensionsudbetalingsalderen, skal man betale 20% i afgift til staten. Man skal dog ikke betale afgift, hvis man:

 Er tilkendt førtidspension.
 Har ret til en børnepension.
 Er blevet invalid og har ret til udbetaling fra en forsikring mod invaliditet.
 Har en livstruende sygdom.

Fradrag 
En aldersopsparing er ikke fradragsberettiget, hvorfor den ved udbetaling også er skattefri.

Kapitalpension 
Aldersopsparingen er kendt som kapitalpensionens afløser, da den i 2012 blev indført omtrent samtidig med, at man ikke længere kunne få fradrag for indbetaling til en kapitalpension. Opsparere blev i samme forbindelse tilbudt muligheden for at omlægge deres eksisterende kapitalpensioner til en aldersopsparing mod en "skatterabat" på 37,3% mod de sædvanlige 40% i afgift ved udbetaling.

Diskvalificerende udbetalinger 
Har man inden tidligere fået udbetaling fra en løbende pension (ratepension, livrente, ophørende livrente) er man således "diskvalificeret" fra at indbetale det store beløb til aldersopsparingen, som man kan fra fem år før folkepensionsalderen. Udbetalinger fra forsikring mod invaliditet eller tabt arbejdsevne er dog ikke diskvalificerende. 

Hvis man indbetaler det store beløb alligevel, skal man betale 20% i afgift til staten, og alternativt kan man vælge at overføre det overskydende beløb til en ratepension eller livrente mod kun 4% i afgift.

Referencer 

Pension i Danmark